system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Pavel Coruț?
assistant
Pavel Coruț () a fost un ofițer de informații și contrainformații român, colonel al serviciului de contrainformații militare a Armatei Române, până în februarie 1990, când a fost trecut în rezervă de către Nicolae Militaru, ministrul Apărării Naționale a României de atunci. 

Pavel Coruț a debutat în viața civilă ca jurnalist (în 1990), semnând la început sub pseudonimul de Paul Cernescu (nume atribuit ulterior unui personaj fictiv din seria Octogonul) și apoi ca scriitor (în 1992), publicând de atunci peste 175 de cărți, romane de ficțiune, de non-ficțiune, de dragoste, motivaționale și de poezii.

Biografie

Primii ani, familie 
Pavel Coruț s-a născut în 17 iunie 1949 în satul Glăvăneștii Vechi din județul Iași. Tatăl, Gheorghe Coruț, aviator pe frontul de Est în al doilea Război Mondial a fost decorat cu Ordinul Virtutea Aeronautică, clasa „Crucea de Aur”. Mama este descrisă de autor ca fiind: o femeie bine clădită, cu părul blond și cu ochi albaștri, vitează, pregătită să înfrunte greutățile unei vieți conturate de sărăcie și război. Având anumite concepții așa-zise păgâne mama planificase ca pe cel de-al treilea fiu să-l boteze Decebal, însă tatăl trece în certificatul copilului numele Pavel.

Educație 
Școala generală o urmează în satul natal. În 1960 familia Coruț părăsește comuna Andrieșeni și se stabilește la periferia Iașului în colonia muncitorească Ciurea. Clasele gimnaziale le finalizeză într-o școală din această colonie. În 1963 este admis la Liceul Național Mihail Sadoveanu din Iași. În liceu își câștigă existența muncind cu normă la confecționat lăzi pentru fructe. 

În 1965 este unul din cei 400 de candidați admiși la Liceul Militar Ștefan cel Mare din Câmpulung Moldovenesc. Educația în liceul militar nu îi lipsește; printre cărțile din biblioteca liceului, cum ar fi cele scrise de Octavian Goga și Ion Minulescu își definește personalitatea și cultul pentru țară și străbuni.

Serviciul militar 

În 1967 este admis la Școala Militară Superioară de Ofițeri de Marină din Constanța. Anul I îl urmează pe nava școală Mircea. Printre profesorii pe care i-a avut în această școală merită amintiți amiralul Ilie Ștefan - comandantul școlii și comandorul Constantin Costăchescu - comandant de submarine în al Doilea Război Mondial.
Data de 19/20 august 1968, zi reținută de istorie prin Invadarea Cehoslovaciei de către URSS, îi găsește pe Pavel Coruț și colegii din școala militară "înarmați de război și cu steaguri de luptă" (cuvintele aparțin scriitorului) pregătiți să protesteze împotriva agresiunii din Cehoslovacia.
În octombrie 1971 este chemat la Serviciul de Contrainformații pentru Forțele Navale Române pentru a fi transferat la contrainformații militare. El a servit în servicii speciale în perioada 1967-1990.

Cronologie 
1967, 30 august - Școala Militară Superioară de Marină
1975 - scrie primul roman Pământul durerii. După 10 ani arde manuscrisul acestui roman motiv pentru care acesta nu vede lumina tiparului.
1981-1985 - activează în spionaj la Direcția de Informații a Armatei ca ofițer de informații de relații externe 
1985 - este avansat în funcția de șef Birou Contrainformații în Direcția Contrainformații Militare DSS (Direcția a IV-a DSS). În luna decembrie a acelui an în cadrul unei mese festive își exprimă anumite opinii în legătură cu activitatea șefilor motiv pentru care este luat în urmărire de către organele speciale ale statului. 
1986-1989 - se conturează proiectul care va prinde viață peste câțiva ani seria Octogonul  
1990 - este trecut în rezervă printr-un ordin semnat de Ministrul Apărării Naționale, de atunci, Nicolae Militaru
1990 - lucrează ca gazetar la Telegraf, Națiunea și Expres Magazin sub pseudonimul Paul Cernescu

Viață personală 
În anul IV de studii Pavel Coruț își cunoaște prima soție, împreună cu care va avea o fată.

Operă literară 

Cărțile scrise sunt publicate cu greu și cu multă neîncredere la început, dar mai apoi sunt publicate în mai multe ediții însumând câteva milioane de exemplare. Totalul cărților publicate depășește cifra de 4 milioane de exemplare până în 2006, conform spuselor autorului.

Subiectele atinse de autor în aceste cărți sunt diverse. Ficțiunea speculativă, istoria, metodele de autoeducare, psihologie aplicată, versurile, cultul strămoșilor, misterele lumii în care trăim, serviciile secrete sunt doar câteva din cuvintele cheie în jurul cărora gravitează întreaga operă a scriitorului. 

Întreaga operă a scriitorului este împărțită în următoarele serii: Octogonul - romane construite din elemente de fantastic și science-fiction, în prima parte a fiecărui roman, acesta dând și titlul cărții, urmat de un text ziaristic referitor la situația politico-socială din România post-decembrie 1989; Arta Succesului - cărțile din această serie au ca subiect autoeducarea și crearea unei personalități de succes prin elemente de psihologie aplicată; Romane de dragoste - romane în care personajele principale sunt „victime” ale sentimentelor, dar tot ele sunt cele care dau speranță și încredere eroilor imaginați; Poezii - versurile, o pasiune a tinereții scriitorului , au fost incluse într-o primă fază în romanele din seria Octogonul, iar mai apoi au fost reunite în câteva volume de poezii.

Octogonul 
În seria Octogonul pregătirea specifică de ofițer în contraspionaj a scriitorului își spune cuvântul. Experiența pe care a acumulat-o în timpul activării în serviciile secrete, îi oferă posibilitatea descrierii fidele a modului de viață, misterios, al spionilor. Prin intermediul personajelor principale ale cărților din seria Octogonul, spionii și contra-spionii, Petre Varain, Mihai Ursu, Laurențiu Cremene, Radu Boureanu, Bălaiul și Matrozul, scriitorul subliniază importanța celor care asigură securitatea informativă a unui stat.

Ficțiunea se împletește cu realitatea într-un mod subtil pe parcursul întregii serii, astfel că pe nebănuite alături de eroii cărților suntem provocați la o analiză rece a evenimentelor post-decembriste din România și nu numai.

Originalitatea scrierii seriei Octogonul este asigurată de separarea fiecărei cărți în două părți: prima plină de ficțiune, în care narațiunea faptelor eroilor este întrecută doar de realitățile neplăcute din România, iar a doua lipsită de orice fantezie, în care fostul șef al contraspionajului militar românesc, analizează evenimentele cotidiene și propune diverse variante de investigare și rezolvare a unor probleme de interes național.

Cărți din seria Octogonul 

 Quinta spartă
 Fulgerul albastru
 Floarea de Argint
 Balada Lupului Alb
 Dincolo de frontiere
 Să te naști sub steaua noastră!
 Lumina Geto-Daciei
 Cântecul nemuririi
 Singuri sub Crucea Nordului
 Neînfrânții
 Călător pe drum de aștri
 A înflorit Speranța
 Întoarcerea lui Zamolxe
 Fiul Geto-Daciei
 Tărâmul fericirii
 Comoara Nibelungilor
 Secretele exploratorilor astrali
 Drumul învingătorilor
 Război în ceruri
 Expediția Cap Univers
 Născuți pentru a învinge
 Inimă de Român
 Copii Speranței
 Good bye, Nato, mon amour!
 Sfârșitul imperiului ascuns
 Omul din Carpați
 Războiul zeilor
 Victoria Alcorilor
 Pacea Marilor Străbuni
 Moartea zeilor străini
 Poarta viitorului
 Vânătorii de sioniști
 Glasul Omului
 Trăsnetul Geto-Dac
 Coroana Ariană
 Victoria Zeilor Albi
 Triumful Oamenilor
 Revanșa
 Sângele Europei
 Lumina coboara în Carpați
 Oamenii trec de absolut
 Speranțele nu mor niciodată
 Noi trăim in viitor
 Eu, Varain din Neamul Arienilor
 Europeni, uniți-vă!
 Viata merge înainte...
 Riposta Creatorilor
 Când mor uitările din noi...
 Viața oamenilor creatori
 Sfârșit de zbucium
 Cristalul de foc
 Navigăm printre enigme
 Un fulger sfâșie bezna
 Să-n vie Focul Vieții!
 Chemarea Nemărginirii
 Călăuza Alcoro-Vegană
 Planeta fericiților
 Pumnul de oțel
 Sfântă ramură de OM
 Lumina Omenirii
 Treziți Eroii Civilizatori!
 Mai tari decât destinul
 Rupeți lanțurile robiei!
 Zburăm cu Viața
 Veghetorii ies din umbră
 Extratereștrii coboară printre oameni
 Sfârșitul marii rătăciri
 Vise de viață omenească
 Cu mintea rece și inima caldă
 Lumini ce cresc în oameni
 Vin salvatorii!
 Și cresc speranțele din noi
 Prin viitorul netrăit
 Conducătorii din Carpați
 Legea și forța
 Teroarea
 Urmașii zeilor	
 Conspirația spaimei și a urii
 Incursiune în tărâmul uitat
 Noi vom renaște dintr-un vis
 Oamenii lui Zamolxe
 Destin de daimon
 Suflete de foc
 Ziua Zeilor
 Stăpânii din umbră
 Profeții imperiului ocult
 Suflete cutezătoare
 Fantomele imperiului
 Oameni contra bestii
 Sămânța creatorilor
 Taina muntelui ascuns
 Noi suntem ținta
 Cavalerii nobilei bresle
 Pui de fulger
 Trandafirul nisipurilor 
 Lumini din Muntele Sacru
 Viata tihnita pe Terra
 Pământ insangerat
 Soarta Europei
 Octogonul contra ISIS
 Semănători de sperante
 Viitor creator
 Insula zeilor
 Suflet de spion

Arta Succesului 
Cărți de arta succesului, psihologie aplicată, sinteze ale diferitelor cercetări din domeniul științelor.

 Cheile succesului
 Arta succesului la Români
 Arta creatiei
 Cartea adolescentului
 Ghidul vieții sanatoase
 Leacuri de suflet pentru fete și femei
 Curs practic de arta succesului
 Farmec feminin
 Clanul învingatorilor
 Faceți avere! 
 Cartea parintilor
 Vom trăi omenește! 
 Către culmile succeselor (Formula fericirii) 
 Arta succesului pentru copii
 Cartea creatorilor
 Secretele vârstelor de aur
 Omul și-a învins bestia
 Parapsihologie practica
 Minți luminate și suflete curate
 Destine fericite
 Dragoste și casatorie
 Arta conducerii oamenilor
 Vei avea succes!

Romane de dragoste 
Cărțile din această categorie scot la lumină fața nevăzută a fostului șef din contraspionajul românesc și anume romanticul sentimental.
 Ne-om întâlni în cer - prima ediție 1998, Editura Pavel Coruț, ISBN 973-9225-18-7, a doua ediție 2005
 Să vii ca o părere... (2001)
 Vara ultimei iubiri (2005)
 Flacăra iubirii (2005)
 Dragoste și otravă (2006)
 Iubirile unui marinar (2007)
 Noaptea teilor vrăjiți (2008)
 Sărutul de foc (2010)
 Proscrișii (2012)
 Suflete în furtună (2013)
 Adio, durere! (2014)
 Viața învinge! (2016)

Sunt cărțile în care scriitorul trece în plan secund problemele socio-politice a României, amplu dezbătute în romanele din seria Octogonul și încearcă să surprindă antiteza dintre iubire și ură specifică oricărei relații umane. Caracteristica principală a personajelor create de scriitor este caracterul puternic al acestora și încrederea în forțele proprii pentru a-și putea  depășii propriile condiții. Cercetarea destinului și oglindirea acestuia prin ochii personajelor este o constantă care poate fi regăsită în fiecare din romanele de dragoste scrise de Pavel Coruț, iar drumul pe care trebuie să îl parcugă fiecare din personajele întâlnite în aceste romane este unul sinuos plin de neprevăzut și suferință.

Chiar dacă la o primă vedere scriitura lui Pavel Coruț pare a fi pesimistă, iar personajelor create de acesta nu le rămâne altceva decât resemnarea, mesajul care rezidă din ansamblul romanelor scriitorului este unul puternic pozitiv fiind presărat cu idei optimiste și îndreptate înspre speranță. O dovadă în acest sens sunt chiar cuvintele autorului: Când pierzi dragostea, pierzi totul. Pierzi visele, speranțele, încrederea, demnitatea, respectul de sine, dorința de viață... Altarele din suflet se prăbușesc cu zgomot, iar icoanele la care te-ai închinat cu credință și venerație se scufundă în mocirlă. Lumea moare sub ochii tăi și nimic nu pare s-o mai poată salva. Totuși, în adâncul sufletului, rămâne o minusculă sămânță de lumină, din care poate izbucni orcând, din nou, focul dragostei.

Poezii 
Versurile sunt o mai veche pasiune a scriitorului, încă din adolescență dovedește o atracție pentru compunerea poeziilor. În variantă publicată, Pavel Coruț introduce versurile poeziilor sale în cărțile din seria Octogonul. Presărate printre rândurile romanelor și fiind transpuse prin vocea eroilor cărților, versurile sunt o dovadă a caracterului romantic al personajelor dar și al scriitorului. Scriitorul a ales ca versurile sale să fie și o descriere a romanelor din seria Octogonul, în acest sens pe coperta 4 a fiecărei cărți sunt introduse câteva versuri care sunt în directă legătură cu conținutul respectivei cărți precum și cu titlul acesteia.

Mai târziu, datorită numărului mare de versuri publicate răsfirat prin diversele cărți și datorită unui feedback pozitiv din partea cititorilor, Pavel Coruț hotărăște să reunească versurile în volume distincte.  

 Descântece din neamul Geto-Dacilor (1993) 
 Vraja nopților albastre (1996) 
 Cântece Daco-Române (2001)
 Parodii politico-religioase (2001)
 Sămânța de lumină (2012)

Analiză mituri religioase 
 Eva n-a fost mama noastră (1998)
 Marile secrete (1999)
 Mântuirea de după cumplita rătăcire (2009)
 Dumnezeu nu folosește armament psihotronic (2011)

Romane autobiografice 
 Un om (ediție revizuită și completată în 2005)
 Și eu am fost în cer (2015), în colaborare cu Gheorghe Coruț
 Soarta mea (2016)

Romane istorice 
 Ultimul mag (2007)
 Zamolxe arianul (2010)

Romane sociale 
 Omul care n-a râs (2014)
 Naufragiul... (2015)
 Colindătorul cu visuri (2015)
 Cazuri paranormale (2016)
 Glorie si durere (2017)
 Ultimul romantic (2017)
 Un explorator (2017)
 Hotii de visuri (2018)
 Destin amar (2018)

Seria ORIGINI 
 Codul lui Zamolxe (2008)
 Luptele zeilor (2009)
 Calea speranței (2012)
 Recenta geneză (2014)
 Străbuni uitați (2016)
 Lumina vie (2018)

Seria Viitorul 
 Geneza marilor creatori - volumul 1 (2011)
 Sosirea Zeilor - volumul 2 (2011)

Seria Adolescenții 
 Îngeri rebeli (2009)
 Noi vom intra în vise... (2010)

Varia 
 Copiii sperantei (1997)
 N-a fost triumful minciunii. Pavel Corut in dialog cu generalul Stefan Guse (2000)
 Minti luminate si suflete curate. Carte de poezii si nuvele pentru copii de 6 - 12 ani (2011)
 Zamolxe e cu noi... (2015)
 Ruleta sortii (2019)

Activitate politică  
În octombrie 1997 Pavel Coruț a lansat doctrina vieții românești, doctrina partidului (prezentarea detaliată a acesteia în cartea Revanșa). Pavel Coruț este fondator al Partidului Vieții Românești (PVR). Imnul partidului este Inima românului; versurile sunt scrise de Pavel Coruț și interpretate de Daniel Avram. În martie 2000 Partidul Vieții Românești este înregistrat la Tribunalul București. La alegerile din noiembrie 2000 PVR, într-un clasament al tuturor celor 71 de partide existente în acel moment, ocupă locul 16. În 2000 conducerea partidului refuză să intre în parlament pe listele PRM. În 26 octombrie 2002 în cadrul forului de conducere al partidului Sfatul Național este propusă  dizolvarea partidului de către fondatorul acestuia Pavel Coruț.

Controverse și scandaluri 
De-a lungul timpului, Pavel Coruț a fost în centrul mai multor controverse. În anul 2010, în cadrul unei emisiuni pe OTV, Pavel Coruț a făcut o serie de afirmații șocante la adresa Bibliei, a religiei și a Bisericii Ortodoxe Române. El a susținut, printre altele, că preoții sunt niște șarlatani și că Biblia este o mizerie. În cadrul emisiunii au intervenit telefonic diferite persoane, între care teologul Claudiu Răducu, preoții Ioan Pop și Gabriel Drug Grecu, dar și celebrul om de afaceri Gigi Becali. În mai 2011, în cadrul unei emisiuni pe Kanal D, liderul PRM, Corneliu Vadim Tudor, l-a menționat pe Pavel Coruț, clasându-l pe locul 1 în topul celor 10 oameni cei mai enervanți. El a argumentat această alegere prin prisma faptului că Pavel Coruț a adus acuze grave și injurii la adresa lui Hristos, a creștinismului și a Bibliei.

Influențe

Muzică 
Versurile lui Pavel Coruț sunt interpretate de Daniel Avram. Această colaborare s-a concretizat în trei albume: 
Inima românului
Cântece din Carpați 
Colind ...

Note

Legături externe
 Editura Cartea ta
 Cărți și articole ale domnului Pavel Coruț - drumulinvingatorilor.ro
 poezii, articole, cărți publicate, emisiuni TV - Pavel Coruț 
 Scurtă autobiografie disponibilă la Editura Miracol
 Cartea Mântuirea de după cumplita rătăcire (acordul scriitorului pentru publicarea online )

Interviuri 
 Pavel Coruț / A scris 123 de cărți. A.M.R: 277, 10 martie 2009, Adrian Vaduva, Jurnalul Național
 Un James Bond al Romaniei: Pavel Corut, Corina Pavel, Formula AS - anul 2009, numărul 860
 Ion Petrescu - Interviu cu Scriitorul Pavel Coruț: „Din nefericire, Republica Moldova se află în zona de interese rusești”, Adevărul, 17 aprilie 2014 
Multimedia
 Recenzia video a cărții Secretele vârstelor de aur
 Pavel Coruț împotriva religiilor iudeo-creștine

Nașteri în 1949
Nașteri pe 17 iunie
 
Absolvenți ai Colegiului Național Militar Ștefan cel Mare
Absolvenți ai Școlii Militare Superioară de Marină
Autobiografi români
Colonei români
Foști ofițeri superiori ai Securității‎
Marinari români
Militari români
Oameni după serviciu secret
Ofițeri ai Forțelor Navale Române
Ofițeri de contrainformații români
Ofițeri de Securitate
Ofițeri români
Români cunoscuți sub pseudonimele folosite
Persoane LGBT din România
Scriitori militari
Scriitori de ficțiune români
Scriitori de non-ficțiune români
Scriitori români despre paranormal
Decese în 2021
Decese pe 28 octombrie
Spioni români